

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 024-02/23-01/18**

**URBROJ:2103-15-01-23-1**

**U Šandrovcu, 28.04.2023.**

**Z A P I S N I K**

**sa 18. sjednice Općinskog vijeća općine Šandrovac održane dana 28.04.2023.g. sa početkom u 20,00 sati na adresi Bjelovarska 6, 43227 Šandrovac, 1. kat. prostorija vijećnice**

**Prisutni članovi Općinskog vijeća**

1. Tomislav Fleković-predsjednik
2. Nikola Radonić
3. Željko Đipalo
4. Katarina Blažeković
5. Goran Solar
6. Stjepan Kos
7. Damir Husnjak
8. Želimir Gluščić
9. Nikola Halapa
10. Slaven Kurtak

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac
3. Sandra Sedlanić- zapisničar, administrativni referent JUO Općine Šandrovac
4. Dajana Perhot- referent za računovodstvo i financije JUO Općine Šandrovac
5. Danijel Bedeković, v.d. direktor poduzeća „Šandroprom“ d.o.o.

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno ­­­­­­­­10 vijećnika te da je kvorum potvrđen.

Predsjedavajući je predložio sljedeći Dnevni red 18. sjednice Općinskog vijeća općine Šandrovac:

**DNEVNI RED 18. SJEDNICE OPĆINSKOG VIJEĆA OPĆINE ŠANDROVAC**

1. Aktualni sat,
2. Usvajanje zapisnika sa 17. sjednice Općinskog vijeća Općine Šandrovac,
3. Donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Šandrovac,
4. Donošenje Odluke o izradi IV. izmjena i dopuna Prostornog plana uređenja Općine Šandrovac,
5. Donošenje Odluke o prodaji nekretnina u vlasništvu Općine Šandrovac,
6. Donošenje Odluke o oslobođenju od plaćanja komunalne naknade za 2023. godinu za vlasnike objekata pogođenih elementarnom nepogodom – odronom zemljišta
7. Donošenje Odluke o prihvatu financijskih izvješća udruga građana sa područja Općine Šandrovac za 2022. godinu
8. Izvršenje financijskog plana Šandroprom d.o.o. Šandrovac za 2022. godinu, dostavlja se na znanje

Predloženi Dnevni red 18. sjednice Općinskog vijeća općine Šandrovac usvojen je jednoglasno sa 10 glasova ZA.

Prelazi se na DNEVNI RED 18. sjednice Općinskog vijeća općine Šandrovac.

**Točka 1.**

**Aktualni sat.**

\*Vijećnik Nikola Radonić spomenuo je načelniku i prisutnima da je asfalt u naselju Kašljavac u jako lošem stanju, te da bi ga trebalo što prije popraviti.

\*\*Načelnik je rekao da je upoznat s problemom i da je u planu popravak asfalta , ali tek slijedeće godine ili naredne.

\*Vijećnik Damir Husnjak je napomenuo da treba pokositi uz kanal i put u Jarku. Treba i kod mosta ucijeviti, jer je opasno.Treba nekih 10 cijevi da se popravi..

\*Vijećnik Slaven Kurtak spomenuo je da su isplaćivane štete od elementarne nepogode i da nisu svi koji su prijavili štetu dobili naknadu.

\*Pročelnica je objasnila da ni Općina nije dobila nikakav popis ljudi , a ni isplata, te da je sve preuzelo Ministarstvo poljoprivrede.

\*Vijećnik Đipalo je rekao kao treba još jedan put dovršiti sa čišćenjem jer nije škarpa skinuta, pa kombajn ne može proći. Isto je tako kod Felbarove zemlje gdje treba također poravnati put .

\*\* Načelnik Općine rekao je da će se putevi popraviti čim se vrijeme proljepša. Nadalje je upoznao prisutne o radovima u Općini , te planovima kroz kraće razdoblje i pripreme za Dan općine.

**Točka 2.**

**Usvajanje zapisnika sa 17. sjednice Općinskog vijeća Općine Šandrovac**.

Kako nije bilo pitanja i prijedloga za raspravu Zapisnik sa 17. sjednice Općinskog vijeća jednoglasno je usvojen od strane Općinskog vijeća Općine Šandrovac sa 10 glasova ZA.

**(KLASA:024-02/23-01/15, URBROJ: 2103-15-01-23-1 od 24.03.2023.)**

**Točka 3.**

**Donošenje Odluke o raspisivanju natječaja za zakup poljoprivrednog zemljišta u vlasništvu Republike Hrvatske na području Općine Šandrovac.**

\*Pročelnica JUO Šandrovac, Ivana Fočić, ukratko je objasnila prisutnima postupak oko provedba Natječaja.

Raspisuje se javni natječaj za zakup poljoprivrednog zemljišta u vlasništvu države na području Općine Šandrovac u katastarskoj općini Šandrovac, Lasovac, Ravneš i Pupelica koje je Programom raspolaganja poljoprivrednim zemljištem u vlasništvu Republike Hrvatske na području Općine Šandrovac predviđeno za zakup ili je predviđeno za povrat ili ostale namjene.

Za zemljište iz stavka 1. ove točke, a koje je navedeno u tablici 1. ove Odluke i čini njezin sastavni dio, nije određena vrsta proizvodnje i daje se u zakup **na rok od 25 godina** s mogućnošću produljenja za isto razdoblje za trajne nasade te **na rok od 15 godina** s mogućnošću produljenja za isto razdoblje za ostale vrste proizvodnje. Rok od 15 ili 25 godina ovisi o vrsti proizvodnje koju je najpovoljniji ponuditelj naveo u gospodarskom programu.

Kako nije bilo pitanja i prijedloga za raspravu , Općinsko vijeće Općine Šandrovac jednoglasno je sa 10 glasova **ZA** usvojilo Odluku o raspisivanju natječaja za zakup poljoprivrednog zemljišta u vlasništvu Republike Hrvatske na području Općine Šandrovac.

**(KLASA:320-01/23-01/2 URBROJ: 2103-15-01-23-1 od 28.04.2023.)**

**Točka 4.**

**Donošenje Odluke o izradi IV. Izmjena i dopuna Prostornog plana uređenja Općine Šandrovac**

Postupak izrade i donošenje, te sadržaj IV. id PPUO Šandrovac utvrđen je na osnovu odnosnih odredbi Zakona o prostornom uređenju, Pravilnika o sadržaju, mjerilima kartografskih prikaza, obveznim prostornim pokazateljima i standardima elaborata prostornih planova („Narodne novine“ broj 106/98, 39/04, 45/04, 163/04, 76/07, 135/10, 148/10 i 153/13), te drugih odnosnih zakona i posebnih propisa.

Sukladno Mišljenju Bjelovarsko-bilogorske županije, Upravnog odjela za prostorno uređenje, gradnju, zaštitu okoliša i zaštitu prirode, Odsjeka za zaštitu okoliša KLASA: 351-01/23-01/38, URBROJ: 2103-21-1/1-23-2 od 25.04.2023. godine, tijekom postupka izrade i donošenja IV. id PPUO Šandrovac neće se provoditi postupak strateške procjene utjecaja na okoliš.

Kako nije bilo pitanja i prijedloga za raspravu, Općinsko vijeće Općine Šandrovac jednoglasno je sa 10 glasova ZA usvojilo Odluku o izradi IV. Izmjena i dopuna Prostornog plana uređenja Općine Šandrovac.

**(KLASA:350-02/23-01/1, URBROJ:2103-15-01-23-1 od 28.04.2023.)**

**Točka 5.**

**Donošenje Odluke o prodaji nekretnina u vlasništvu Općine Šandrovac.**

Ovom Odlukom raspisuje se javni natječaj za prodaju nekretnina u vlasništvu općine Šandrovac i to:

k.č.br. 38/K, kuća, dvor i voće površine 200 čhv upisana u zk.ul.br. 1432 k.o. Šandrovac,

k.č.br. 1335, livada ograda površine 374 čhv, upisana u zk.ul.br. 214 k.o. Šandrovac,

k.č.br. 1336, livada i voće ograda površine 536 čhv, upisana u zk.ul.br. 214 k.o. Šandrovac,

na adresi Doljani 11, 43227 Šandrovac, sa ukupnom početnom cijenom od 3.469,42 eura (26.100,00 kuna),

k.č.br. 8/2, livada lug površine 58 čhv upisana u zk.ul.br. 669 k.o. Šandrovac,

k.č.br. 8/3, livada lug površine 95 čhv upisana u zk.ul.br. 669 k.o. Šandrovac,

k.č.br. 9/2, voće lug površine 108 čhv upisana u zk.ul.br. 669 k.o. Šandrovac,

k.č.br. 10/2, kuća i dvor lug površine 152 čhv upisana u zk.ul.br. 669 k.o. Šandrovac,

k.č.br. 84, oranica zaveš površine 343 čhv upisana u zk.ul.br. 669 k.o. Šandrovac,

k.č.br. 8/8, kuća i dvor lug površine 187 čhv upisana u zk.ul.br. 1420 k.o. Šandrovac,

k.č.br. 84, oranica zavis površine 230 čhv upisana u zk.ul.br. 1420 k.o. Šandrovac,

k.č.br. 10/1/A, kuća i dvor lug površine 115 čhv upisana u zk.ul.br. 677 k.o. Šandrovac,

k.č.br. 8/5, livada lug površine 54 čhv upisana u zk.ul.br. 677 k.o. Šandrovac,

k.č.br. 2/1, oranica i livada jakupćina površine 820 čhv upisana u zk.ul.br. 677 k.o. Šandrovac,

k.č.br. 84, oranica zavis površine 115 čhv upisana u zk.ul.br. 677 k.o. Šandrovac,

k.č.br. 8/7, pašnjak lug površine 1 jutro 571 čhv upisana u zk.ul.br. 9 k.o. Šandrovac,

k.č.br. 8/15, pašnjak lug površine 1005 čhv upisana u zk.ul.br. 9 k.o. Šandrovac,

na adresi Jasenik 41, 43227 Šandrovac, sa ukupnom početnom cijenom od 5.298,20 eura (39.900,00 kuna).

Prodaja se obavlja načinom “viđeno-kupljeno” što isključuje bilo kakve naknadne prigovore.

Kupac je dužan uz kupoprodajnu cijenu platiti i troškove procjene nekretnine kao i troškove izrade energetskog certifikata.

Kako nije bilo pitanja i prijedloga za raspravu Općinsko vijeće Općine Šandrovac jednoglasno je sa 10 glasova ZA usvojilo Odluku o prodaji nekretnina u vlasništvu Općine Šandrovac.

**(KLASA:940-01/23-01/1 URBROJ: 2103-15-01-23-1 od 28.04.2023.)**

**Točka 6.**

**Donošenje Odluke o oslobađanju plaćanja komunalne naknade za 2023.g. za vlasnike objekata pogođenih elementarnom nepogodom - odronom zemljišta**

Oslobađaju od plaćanja komunalne naknade za 2023. godinu vlasnici objekata pogođenih elementarnom nepogodom – odronom zemljišta redom kako slijedi:

|  |  |  |  |
| --- | --- | --- | --- |
| **Redni**  **broj** | **Ime i prezime** | **Adresa objekta** | **Godišnji iznos oslobođenja**  **komunalne naknade u eurima** |
| 1. | KRALJIĆ TOMISLAV | Vinogradska 19  Šandrovac | 10,62 |
| 2. | FELBAR BOŽICA | Vinogradska 17  Šandrovac | 19,11 |
| 3. | BEDEKOVIĆ MIJO | Vinogradska 15  Šandrovac | 14,86 |
| 4. | GORENJAK SENAD | Mali Šandrovac 52  Šandrovac | 7,30 |

Kako nije bilo pitanja i prijedloga za raspravu, Općinsko vijeće Općine Šandrovac jednoglasno je sa 10 glasova ZA usvojilo Odluku o oslobađanju plaćanja komunalne naknade za 2023.g. za vlasnike objekta pogođenih elementarnom nepogodom -odronom zemljišta

**(KLASA: 363-01/23-01/1 URBROJ 2103-15-01-23-1 od 28.04.2023.)**

**Točka 7.**

**Donošenje Odluke o prihvatu financijskih izvješća udruga građana na području Općine Šandrovac za 2022.g.**

Općinsko vijeće Općine Šandrovac jednoglasno je sa 10 glasova ZA usvojilo Odluke o prihvatu financijskih izvješća udruga građana na području Općine Šandrovac za 2022.g**.**

**(KLASA: 230-01/23-01/1 URBROJ 2103-15-01-23-1 od 28.04.2023.)**

**Točka 8.**

**Izvršenje financijskog plana Šandroprom d.o.o. Šandrovac za 2022.g.**

O ovoj točki dnevnog reda nije se raspravljalo već je dostavljena Općinskom vijeću općine Šandrovac na znanje.

**Zapisničar:**

**Sandra Sedlanić**

**Općinsko vijeće općine Šandrovac**

**Predsjednik općinskog vijeća**

**Tomislav Fleković**